শামশেরা
শামশেরা ২০২২ সালে মুক্তিপ্রাপ্ত রণবীর কাপুর , সঞ্জয় দত্ত ও বাণী কাপুর অভিনীত একটি হিন্দি চলচ্চিত্র, যেটি আদিত্য চোপড়ার যশ রাজ ফিল্মসের ব্যানারে নির্মিত ও করণ মালহোত্রা কর্তৃক পরিচালিত। চলচ্চিত্রটি একদল ডাকাতের কাহিনি, যারা ব্রিটিশদের বিরুদ্ধে সশস্ত্র সংগ্রামে লিপ্ত হয়েছিল। রণবীর কাপুর চলচ্চিত্রটিতে দ্বৈত চরিত্রে অভিনয় করেছেন। বাণী কাপুর চলচ্চিত্রটিতে কত্থক নৃত্যশিল্পীর ভূমিকায় অভিনয় করেছেন। চলচ্চিত্রটির মুখ্য চিত্রগ্রহণ ২০১৮ সালের পহেলা ডিসেম্বর শুরু হয়। চলচ্চিত্রটি ২০২২ সালের ২২ জুলাই-এ মুক্তি পায়।